ΚΑΝΟΝΙΣΜΟΣ ( ΕΟΚ ) αριθ . 582/91 ΤΗΣ ΕΠΙΤΡΟΠΗΣ της 11ης Μαρτίου 1991 περί των λεπτομερών κανόνων που εφαρμόζονται για την πώληση σιτηρών και λιπαρών ουσιών που βρίσκονται στην παρέμβαση προς ενίσχυση σχεδίων επίδειξης που δεν αφορούν τα προϊόντα διατροφής και περί τροποποίησης του κανονισμού ( ΕΟΚ ) αριθ . 569/88

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 1581/86 του Συμβουλίου της 23ης Μαΐου 1986 για τον καθορισμό των γενικών κανόνων παρέμβασης στον τομέα των σιτηρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2203/90 ( 2 ), και ιδίως το άρθρο 4 παράγραφος 4,

τον κανονισμό αριθ . 724/67/ΕΟΚ του Συμβουλίου της 17ης Οκτωβρίου 1967 περί καθορισμού των όρων παρεμβάσεως για τους ελαιούχους σπόρους κατά τους δύο τελευταίους μήνες της περιόδου εμπορίας και περί των αρχών διαθέσεως των σπόρων που αγοράζονται από τους οργανισμούς παρεμβάσεως ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2203/90, και ιδίως το άρθρο 2α παράγραφος 2,

τον κανονισμό ( ΕΟΚ ) αριθ . 2754/78 του Συμβουλίου της 23ης Νοεμβρίου 1978 περί της παρεμβάσεως στον τομέα του ελαιολάδου ( 4 ), όπως τροποποιήθηκε τελευταία από τον κανονισμό ( ΕΟΚ ) αριθ . 2203/90, και ιδίως το άρθρο 2 παράγραφος 1α,

Εκτιμώντας :

ότι με τον κανονισμό ( ΕΟΚ ) αριθ . 2203/90 το Συμβούλιο καθιέρωσε καθεστώς πωλήσεων σε ευνοϊκές τιμές των σιτηρών και των λιπαρών ουσιών που βρίσκονται στην παρέμβαση για την ενίσχυση των σχεδίων επίδειξης που εγκρίθηκαν από την Επιτροπή - ότι πρέπει να καθοριστούν οι λεπτομέρειες οι σχετικές με την έγκριση αυτών των σχεδίων και η θέση σε πώληση των αναγκαίων πρώτων υλών για την υλοποίησή τους -

ότι πρέπει να προβλεφθούν δύο περίοδοι εντός του έτους για την υποβολή στην Επιτροπή των προτάσεων σχεδίων - ότι αυτή πρέπει να διαθέτει περίοδο εξετάσεως και διαβουλεύσεων πριν λάβει απόφαση επί της εγκρίσεως των σχεδίων αυτών σύμφωνα με τη διαδικασία που προβλέπεται στο άρθρο 8 του κανονισμού ( ΕΟΚ ) αριθ . 1728/74 του Συμβουλίου ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3768/85 ( 6 ), καθώς και για τη διάθεση των αποθεμάτων παρεμβάσεως σύμφωνα με τις προβλεπόμενες διαδικασίες, κατά περίπτωση, στο άρθρο 26 του κανονισμού ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών ( 7 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 8 ), και στο άρθρο 38 του κανονισμού αριθ . 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 9 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 - ότι, σε ορισμένες περιπτώσεις, μπορεί να είναι σκόπιμο να προηγείται διαβούλευση με ανεξάρτητους εμπειρογνώμονες - ότι πρέπει, εντούτοις, να προβλεφθεί, για το 1991, συμπληρωματική περίοδος για την υποβολή των σχεδίων προκειμένου να επιταχυνθεί η εφαρμογή των ρυθμίσεων -

ότι, για να εξασφαλισθεί η υλοποίηση των στόχων του καθεστώτος αυτού, δηλαδή η έρευνα νέων τρόπων διαθέσεως, πρέπει να καθορισθούν τα κριτήρια επιλογής των σχεδίων επίδειξης που υποβάλλονται για έγκριση -

ότι πρέπει να προβλεφθούν, για κάθε τομέα, τα κριτήρια καθορισμού των τιμών πωλήσεως ούτως ώστε να εξασφαλισθούν ευνοϊκοί όροι, λαμβάνοντας όμως συγχρόνως υπόψη τα άλλα πλεονεκτήματα των οποίων μπορούν να επωφεληθούν οι ενδιαφερόμενοι δυνάμει της κοινοτικής νομοθεσίας σχετικά με τις εν λόγω κοινές οργανώσεις αγοράς -

ότι ο κανονισμός ( ΕΟΚ ) αριθ . 569/88 της Επιτροπής της 16ης Φεβρουαρίου 1988 για τον καθορισμό των κοινών λεπτομερειών ελέγχου της χρησιμοποίησης ή/και του προορισμού προϊόντων που προέρχονται από την παρέμβαση ( 10 ), όπως τροποποιήθηκε τελευταία από τον κανονισμό ( ΕΟΚ ) αριθ . 413 /91 ( 11 ), εφαρμόζεται για τις πωλήσεις αυτές και ότι, κατά συνέπεια, πρέπει να καθορισθούν ορισμένοι συμπληρωματικοί όροι σχετικά με τους ελέγχους και την αποδέσμευση της εγγυήσεως προκειμένου να καταστεί δυνατή η εξακρίβωση της χρησιμοποιήσεως των προϊόντων που τίθενται σε πώληση -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των αρμοδίων επιτροπών διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Ο παρών κανονισμός θεσπίζει τους λεπτομερείς κανόνες εφαρμογής για τις πωλήσεις σιτηρών, ελαιολάδου και ελαιούχων σπόρων που βρίσκονται στην παρέμβαση προς ενίσχυση σχεδίων επίδειξης που επιτρέπουν την ανάπτυξη νέων χρήσεων των εν λόγω προϊόντων, που δεν αφορούν τη διατροφή ανθρώπων ή ζώων . Άρθρο 2

Τα σχέδια που αναφέρονται στο άρθρο 1 προτείνονται από ερευνητικά ινστιτούτα, οργανισμούς, οργανώσεις, επιχειρήσεις ή από φυσικά ή νομικά πρόσωπα τα οποία :

α ) διαθέτουν τα απαραίτητα προσόντα και πείρα -

β ) παρέχουν τις δέουσες εγγυήσεις που διασφαλίζουν την ορθή περάτωση των εργασιών . Άρθρο 3

Οι προτάσεις σχεδίων επίδειξης υποβάλλονται σύμφωνα με το πρότυπο του παραρτήματος και περιλαμβάνουν τα ακόλουθα στοιχεία :

- πλήρης ταυτότητα, διεύθυνση και επαγγελματικά στοιχεία του αιτούντος καθώς και των ενδεχόμενων εταίρων του,

- τίτλος του σχεδίου,

- στόχοι, επιδεικτική αξία και καινοτομία του σχεδίου, περιγραφή των εργασιών και τεχνικά στοιχεία,

- διάρκεια του σχεδίου, η οποία δεν δύναται να υπερβαίνει τα δύο έτη,

- απαραίτητες ποσότητες των πρώτων υλών που αναφέρονται στο άρθρο 1,

- παράγωγα και υποπροϊόντα που λαμβάνονται ( περιγραφή, ποσότητα, προορισμός ),

- προτεινόμενη τιμή της πρώτης ύλης και αιτιολόγησή της, λαμβάνοντας υπόψη την αξία των παραγώγων προϊόντων και των υποπροϊόντων,

- προβλεπόμενο χρονοδιάγραμμα μεταφοράς,

- προτεινόμενος τρόπος παραλαβής,

- λοιπές εθνικές ή κοινοτικές ενισχύσεις που καταβάλλονται ήδη για το σχέδιο,

- κάθε άλλη χρήσιμη ένδειξη για την αξιολόγηση που αναφέρεται στο άρθρο 5 . Άρθρο 4

Οι προτάσεις σχεδίων επίδειξης υποβάλλονται στην Επιτροπή για έγκριση τον Ιούνιο και το Δεκέμβριο κάθε έτους .

Η Επιτροπή αποφασίζει, σύμφωνα με τη διαδικασία που προβλέπεται από το Συμβούλιο και, κατά περίπτωση, μετά από διαβούλευση με ανεξάρτητους εμπειρογνώμονες, σχετικά με την έγκριση των σχεδίων πριν τις 31 Δεκεμβρίου για τις προτάσεις που υποβάλλονται κατά τον Ιούνιο του ιδίου έτους, και πριν τις 30 Ιουνίου για τις προτάσεις που υποβάλλονται κατά το Δεκέμβριο του προηγουμένου έτους .

Εντούτοις, για το 1991, οι προτάσεις αυτές μπορούν επίσης να υποβληθούν το Μάρτιο, δεδομένου ότι η Επιτροπή πρέπει να παρέμβει πριν από τις 30 Σεπτεμβρίου . Άρθρο 5

Η απόφαση σχετικά με την έγκριση των σχεδίων βασίζεται σε αξιολόγηση που περιλαμβάνει, κυρίως, τα ακόλουθα κριτήρια επιλογής :

- επιδεικτική αξία,

- καινοτομία,

- τεχνικώς εφικτόν,

- επιπτώσεις στο γεωργοβιομηχανικό τομέα,

- επιπτώσεις των τελικών προϊόντων, των παραγώγων προϊόντων και των υποπροϊόντων στις ανταγωνιστικές αγορές και κίνδυνος διατάραξης των σχετικών αγορών,

- οικονομική βιωσιμότητα,

- διαθέσιμα μέσα χρηματοδότησης,

- περιβαλλοντικές πτυχές . Άρθρο 6

Οι τιμές πώλησης καθορίζονται :

- για τα σιτηρά και το ελαιόλαδο : σε τιμή ανάλογη με εκείνη της διεθνούς αγοράς στο στάδιο cif, για τα ίδια προϊόντα, λαμβανομένης υπόψη της αξίας των υποπροϊόντων,

- για τους ελαιούχους σπόρους : σε τιμή που ενδεχομένως επιτρέπει την υλοποίηση των εργασιών χωρίς να διακυβεύεται η ισορροπία της αγοράς,

λαμβάνοντας υπόψη, κατά περίπτωση, τα άλλα πλεονεκτήματα των οποίων μπορούν να επωφεληθούν οι ενδιαφερόμενοι δυνάμει της κοινοτικής νομοθεσίας σχετικά με τις εν λόγω κοινές οργανώσεις αγοράς . Άρθρο 7

Η Επιτροπή διευκρινίζει στην απόφασή της για κάθε εγκριθέν σχέδιο τις τιμές πώλησης, τις ποσότητες που πρέπει να διατεθούν, το ύψος της εγγύησης που αναφέρεται στο άρθρο 8 παράγραφος 1 και τους άλλους όρους πώλησης, και ιδίως το χρονοδιάγραμμα παραλαβής που δεν είναι δυνατόν να υπερβεί το ένα έτος . Άρθρο 8

1 . Συστήνεται εγγύηση ορθής εκτέλεσης στον αρμόδιο οργανισμό, πριν από την παραλαβή κάθε παρτίδας εμπορευμάτων .

Η εγγύηση αυτή ανέρχεται ανά τόνο στο 110 % της διαφοράς μεταξύ της τιμής αγοράς στην παρέμβαση και της τιμής πώλησης που εφαρμόζεται στην εν λόγω παρτίδα εμπορεύματος .

2 . Η χρησιμοποίηση των προϊόντων που διατίθενται για τους σκοπούς του εγκριθέντος σχεδίου αποτελεί πρωτογενή απαίτηση κατά την έννοια του άρθρου 20 του κανονισμού ( ΕΟΚ ) αριθ . 2220/85 της Επιτροπής ( 12 ).

3 . Η εγγύηση αποδεσμεύεται εφόσον προσκομίζεται η απόδειξη, υπό μορφή έκθεσης εγκριθείσας από την Επιτροπή, ότι το προϊόν έχει πράγματι χρησιμοποιηθεί για τους σκοπούς του σχεδίου .

Η εν λόγω έκθεση πρέπει να περιλαμβάνει λεπτομερή στοιχεία που αποδεικνύουν την υλοποίηση των στόχων του σχεδίου και βασίζονται στα ποσοτικά και ποιοτικά στοιχεία για καθένα από τα σχέδια .

4 . Για τους σκοπούς της έγκρισης που αναφέρεται στην παράγραφο 3, η έκθεση υποβάλλεται στον αρμόδιο οργανισμό το αργότερο εντός δύο μηνών από την ολοκλήρωση του σχεδίου . Ο εν λόγω οργανισμός διαβιβάζει αμέσως την έκθεση στην Επιτροπή .

Η Επιτροπή εγκρίνει την έκθεση το αργότερο εντός δύο μηνών από την παραλαβή της και ενημερώνει σχετικά τον αρμόδιο οργανισμό . Άρθρο 9

1 . Ο αρμόδιος οργανισμός λαμβάνει τα απαραίτητα μέτρα προκειμένου να ελεγχθεί, ιδίως με τεχνικούς, διοικητικούς και ελέγχους εγγράφων κατά τη διάρκεια της περιόδου μεταποίησης, η χρησιμοποίηση του προϊόντος που προέρχεται από την παρέμβαση σύμφωνα με το σχέδιο . Ενημερώνει την Επιτροπή σχετικά με τα μέτρα που έχουν ληφθεί καθώς και για το χρονοδιάγραμμα των προβλεπομένων ελέγχων . Επισυνάπτει τα πρακτικά των ελέγχων που πραγματοποιήθηκαν, καθώς και τα πορίσματά τους στην έκθεση που προβλέπεται στο άρθρο 8 παράγραφος 3 .

Σε περίπτωση διαπίστωσης ανωμαλιών, ειδοποιεί χωρίς καθυστέρηση την Επιτροπή και κατακρατεί την εγγύηση .

2 . Στις περιπτώσεις που αναφέρονται στο άρθρο 2 παράγραφος 3 του κανονισμού ( ΕΟΚ ) αριθ . 569/88, το προϊόν παρεμβάσεως συνοδεύεται από το αντίτυπο ελέγχου Τ5 - κατά την αποστολή του προϊόντος, στο αντίτυπο ελέγχου Τ5 αναγράφονται τα εξής :

στη θέση 104 :

- Προοριζόμενο για σχέδιο επίδειξης στον τομέα εκτός των προϊόντων διατροφής - κανονισμός (ΕΟΚ ) αριθ . 582/91 -

στη θέση 106 :

- Ημερομηνία λήξεως της προθεσμίας για την εκτέλεση του σχεδίου . Άρθρο 10

Στο παράρτημα, μέρος II "προϊόντα που έχουν διαφορετική χρησιμοποίηση ή/και προορισμό από εκείνους που αναφέρονται στο μέρος Ι", του κανονισμού ( ΕΟΚ ) αριθ . 569/88 προστίθεται το ακόλουθο σημείο 37 και η σχετική υποσημείωση :

"37 . Κανονισμός ( ΕΟΚ ) αριθ . 582/91 της Επιτροπής της 11ης Μαρτίου 1991 περί των λεπτομερών κανόνων που εφαρμόζονται για την πώληση σιτηρών και λιπαρών ουσιών που βρίσκονται στην παρέμβαση προς ενίσχυση σχεδίων επίδειξης που δεν αφορούν τα προϊόντα διατροφής ( 37 ).

Κατά την αποστολή του προϊόντος της παρεμβάσεως :

στη θέση 104 του αντίτυπου ελέγχου Τ5 :

- Προοριζόμενο για σχέδιο επίδειξης στον τομέα εκτός των προϊόντων διατροφής - κανονισμός ( ΕΟΚ ) αριθ . 582/91 -

στη θέση 106 :

- Ημερομηνία λήξεως της προθεσμίας για την εκτέλεση του εν λόγω σχεδίου .

( 37 ) ΕΕ αριθ . L 65 της 12 . 3 . 1991, σ . 27 ." Άρθρο 11 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 11 Μαρτίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 139 της 24 . 5 . 1986, σ . 36 . ( 2 ) ΕΕ αριθ . L 201 της 31 . 7 . 1990, σ . 5 . ( 3 ) ΕΕ αριθ . 252 της 19 . 10 . 1967, σ . 10 . ( 4 ) ΕΕ αριθ . L 331 της 28 . 11 . 1978, σ . 13 . ( 5 ) ΕΕ αριθ . L 182 της 5 . 7 . 1974, σ . 1 . ( 6 ) ΕΕ αριθ . L 362 της 31 . 12 . 1985, σ . 8 . ( 7 ) ΕΕ αριθ . L 281 της 1 . 11 . 1975, σ . 1 . ( 8 ) ΕΕ αριθ . L 353 της 17 . 12 . 1990, σ . 23 . ( 9 ) ΕΕ αριθ . 172 της 30 . 9 . 1966, σ . 3025/66 . ( 10 ) ΕΕ αριθ . L 55 της 1 . 3 . 1988, σ . 1 . ( 11 ) ΕΕ αριθ . L 49 της 22 . 2 . 1991, σ . 9 . ( 12 ) ΕΕ αριθ . L 205 της 3 . 8 . 1985, σ . 5 .

ΠΑΡΑΡΤΗΜΑ

Ι . ΓΕΝΙΚΕΣ ΠΛΗΡΟΦΟΡΙΕΣ 1 . Ταυτότητα του αιτούντος

Ονοματεπώνυμο ή εμπορική επωνυμία :

Έδρα στο κράτος μέλος :

Διεύθυνση :

Τηλέφωνο : Τέλεξ : Τελεφάξ :

2 . Εταίροι

Ονοματεπώνυμο ή εμπορική επωνυμία : Κύρια δραστηριότητα: Κράτος μέλος :

3 . Επαγγελματικά στοιχεία του αιτούντος καθώς και των εταίρων του

4 . Τίτλος του σχεδίου

- Στόχοι, επιδεικτική αξία και καινοτομία του σχεδίου και το ιστορικό αυτού :

- Εργασίες που ανατίθενται στους εταίρους :

- Διάρκεια εκτέλεσης ( δύο έτη κατ' ανώτατο όριο ):

- Πρώτη ύλη ( περιγραφή, ποσότητα ):

- Παράγωγα προϊόντα και υποπροϊόντα ( περιγραφή, ποσότητα, προορισμός ):

- Προτεινόμενη τιμή για την πρώτη ύλη και αιτιολόγησή της, λαμβάνοντας υπόψη την αξία των παράγωγων προϊόντων και των υποπροϊόντων :

- Προβλεπόμενο χρονοδιάγραμμα παραλαβής :

- Προτεινόμενος τόπος για την παραλαβή :

- Άλλες ενισχύσεις που χορηγούνται ήδη για το σχέδιο :

Ημερομηνία : ( Υπογραφή αιτούντος ) II . PERIGRAFH TOY SXEDIOY aEna sxaedio ua praepei na perilambaanei toylaaxiston ta akaoloyua stoixeaia :

1 . perailhch toy sxedaioy ( dayo selaidew kat' anavtato aorio )-

2 . ta kainhtra kai toyw epidivkaomenoyw staoxoyw -

3 . tiw sxediazaomenew enaergeiew ah ergasaiew -

4 . tiw diadoxikaew faaseiw ylopoaihshw, to xronodiaagramma kai ton taopo ektaeleshw -

5 . tiw oikonomikaew epiptavseiw toy sxedaioy ( gevrgaia, biomhxanaia, agoraa )-

6 . ta anaferaomena apotelaesmata kai ta ofaelh gia thn koinotikah agoraa -

7 . ta kritahria ajiolaoghshw tvn apotelesmaatvn poy lambaanontai kataa to paeraw thw ektaeleshw toy sxedaioy -

8 . tiw prooptikaew sxetikaa me th xrhsimopoaihsh kai th diaadosh tvn apotelesmaatvn -

9 . tiw epiptavseiw sto peribaallon . III . PROiYPOLOGISMOS Anafaeretai o kauaraow prooypologismaow ektaow faorvn poy problaepetai gia to sxaedio, ekfrasmaenow se eunikao naomisma, me aendeijh thw katanomahw toy posoay anaa aetow - aendeijh tvn epiptavsevn poy aexoyn gia ton prooypologismao h timah thw pravthw aylhw kauavw kai oi timaew tvn paraagvgvn prooiaontvn kai tvn ypoprooiaontvn . IV . ΑΠΟΔΕΚΤΗΣ Το σχέδιο αποστέλλεται στην ακόλουθη διεύθυνση :

Επιτροπή των Ευρωπαϊκών Κοινοτήτων

Γενική Διεύθυνση Γεωργίας

VI.C.2 . - "Ζωοτροφές, χρήσεις που δεν αφορούν τη διατροφή και υποκατάστατα σιτηρών"

rue de la Loi 200,

B-1049 Bruxelles .